ติดตามประชุมกนง./ แถลงเงินเฟ้อ วันนี้ คาด”คง”ดอกเบี้ย และ เงินเฟ้อเร่งตัวจากฐานต่ำ / ติดตามการจ้างงานนอกภาคเกษตรของสหรัฐฯ ซึ่งจะเป็นตัวชี้นำทิศทาง Bond Yield 10 ปี
5 พฤษภาคม 2564

ติดตามประชุมกนง./ แถลงเงินเฟ้อ วันนี้ คาด”คง”ดอกเบี้ย และ เงินเฟ้อเร่งตัวจากฐานต่ำ / ติดตามการจ้างงานนอกภาคเกษตรของสหรัฐฯ ซึ่งจะเป็นตัวชี้นำทิศทาง Bond Yield 10 ปี 

สำหรับปัจจัยราคาน้ำมัน ปัจจัยที่กำหนดราคาทิศทางในสัปดาห์นี้ได้แก่ ตัวเลขเศรษฐกิจสำคัญ เช่น การส่งออกของจีน การจ้างงานนอกภาคเกษตรของสหรัฐฯ รวมถึงตัวเลขน้ำมันดิบคงคลังรายสัปดาห์ของสหรัฐฯ เป็นต้น ทั้งนี้กลุ่มโอเปกพลัส (JMMC) มีมติคงระดับการทยอยเพิ่มกำลังการผลิตเดือน พ.ค. ถึง ก.ค. ที่ระดับ 0.35-0.4 ล้านบาร์เรลต่อวันตามที่เคยตกลงกันในการประชุมครั้งก่อน และยังคงเชื่อว่าความต้องการใช้น้ำมันจะยังคงมีแนวโน้มเพิ่มขึ้น แม้จะมีการระบาดของโควิด-19 ในประเทศกำลังพัฒนา นอกจากนี้หลายประเทศเริ่มมีการเริ่มประกาศนโยบายการท่องเที่ยวระหว่างประเทศ (Travel Bubble) เพื่อกระตุ้นการท่องเที่ยว เช่น สิงคโปร์และฮ่องกงประกาศนโยบายท่องเที่ยวระหว่างสองประเทศโดยไม่ต้องกักตัวโดยจะเริ่มวันที่ 26 พ.ค. หลังจากนโยบายนี้ถูกเลื่อนมาจากปลายปีที่แล้ว เป็นต้น ทั้งนี้โกลด์แมน แซคซ์ คาดการณ์ราคาน้ำมันดิบจะเพิ่มสูงขึ้นในปลายปีนี้เป็น 80 ดอลลาร์ต่อบาร์เรล ซึ่งจะเป็นบวกกับกลุ่มพลังงานของไทย 

ตัวเลขเศรษฐกิจต่างประเทศที่ต้องติดตามได้แก่ตัวเลขการจ้างงานนอกภาคเกษตรของสหรัฐฯ ซึ่งจะเป็นตัวชี้นำทิศทาง Bond Yield 10 ปี ทั้งนี้หากตัวเลขออกมาดีกว่าคาดมากจะเป็นปัจจัยหนุนการคาดการณ์เงินเฟ้อ ทำให้เฟดอาจต้องทำ QE tapering เร็วกว่าคาดการณ์ของตลาดในช่วงปลายปี 2021 โดยกลุ่มที่จะได้ประโยชน์จาก Bond yield ที่สูงขึ้นได้แก่ กลุ่มธนาคาร และประกันชีวิต 

สำหรับประเทศไทย ธปท.รายงาน ตัวเลขเศรษฐกิจภายในประเทศ เดือน มี.ค. โดยรวมแข็งแกร่งนำโดย PCI (+1.8% YoY) PII (+5.7%) และการส่งออกสินค้า (+15.8%) ขณะที่ MPI ก็ปรับเพิ่มขึ้น (+4.1%) ด้วยตัวเลขเดือน มี.ค. 2564 ที่แข็งแกร่ง เราจึงเชื่อว่า ธปท. จะยังคงอัตราดอกเบี้ยตามเดิม ณ การประชุม กนง. ที่จะมีขึ้นวันนี้ ในทางตรงกันข้าม ธปท. อาจปรับลด GDP ลงเพื่อรวม downside risk จากโควิด-19 ระลอก 3 และมาตรการกระตุ้นใหม่ๆ ที่อาจออกมา ติดตามการประชุมกนง. วันนี้ และ เงินเฟ้อจากกระทรวงพาณิชย์ 

สำหรับบริษัทจดทะเบียน ติดตามกิจกรรมทางเศรษฐกิจซึ่งคาดว่าจะฟื้นตัวต่อเนื่อง โดยเฉพาะกิจกรรมในภาคบริการ หลังการคลายล๊อกดาวน์ในสหรัฐฯ โดย New York ตั้งเป้าคลายล๊อกดาวน์ 100% ในวันที่ 1 ก.ค. มอง TU จะได้ประโยชน์จากการที่ร้านอาหารสามารถให้บริการเต็ม 100% ใน 2H21 จากปัจจุบันที่ 50%, ติดตามรัฐบาลเตรียมต่ออายุมาตรการคนละครึ่งเฟสสาม รวมถึงขยายเวลามาตรการเราเที่ยวด้วยกันไปถึงสิ้นปี ประเมินมาตรการคนละครึ่งจะเป็นบวกทางตรงกับกลุ่มที่เน้นขายสินค้าแบบค้าส่ง เช่น MAKRO เป็นต้น ขณะที่โรงแรมในประเทศจะได้ประโยชน์ในระยะถัดไปหากจำนวนผู้ติดเชื่อใหม่รายวันเร่ิมลดลง และการฉีดวัคซีนเป็นไปตามเป้าหมาย ส่งผลให้มีการคลายล๊อกดาวน์หนุนการฟื้นตัวของการท่องเที่ยวในประเทศอีกครั้ง, ติดตามมูลนิธิเพื่อผู้บริโภค ย้ำเดินหน้าฟ้องศาลปกครองเพิกถอนมติ "ซีพีควบรวมโลตัส" ผูกขาดค้าปลีกเมืองไทย ชี้แม้ขายหุ้นหรือขายกิจการ เป็นเพียงการเลี่ยงบาลี เพราะยังมีอำนาจครอบงำ ซึ่งจะเป็น sentiment เชิงลบต่อหุ้น CPALL 

มุมมองตลาดหุ้น/ กลยุทธ์การลงทุน ประเมินกรอบ SET 1575-1600 

หุ้นแนะนำ SCC (พื้นฐาน 515.00 บาท) ภาพรวมกำไรครึ่งปีแรกที่แข็งแกร่ง, เราได้ปรับเพิ่มประมาณการกำไรปี 2564-65 ขึ้น 27%/13% เพื่อสะท้อนอัตรากำไรเคมีภัณฑ์ที่สูงกว่าคาดและการปรับประมาณการกำไร SCGP, กำไรปี 2566 จะได้แรงหนุนจากโครงการ LSP หลังจากนั้นก็กำลังศึกษาโครงการใหม่ๆ ขณะที่มีการจดทะเบียนหน่วยเคมีภัณฑ์เป็นอีกทางเลือกด้านการระดมทุน JWD (พื้นฐาน 14.50 บาท) ผลการดำเนินงานของธุรกิจปัจจุบันที่ดีกว่าคาดและการลงทุนใหม่, แม้วิกฤติโควิด-19 ส่งผลกระทบต่อธุรกิจบางกลุ่ม แต่กลับส่งผลบวกต่อหน่วยโลจิสติกส์และเปิดโอกาสให้ขยายธุรกิจเพิ่มเติมอีก, กำไรไตรมาส 1/2564 ที่แข็งแกร่งเป็นจุดเริ่มต้นที่ดีของปี 2564 แผนธุรกิจปี 5 ปี จะเพิ่มความน่าตื่นเต้นให้กับกำไรสุทธิและมูลค่าหุ้น 
รายงานตัวเลขเศรษฐกิจ วันพุธ ติดตาม การประชุม กนง. ของไทยคาดคงอัตราดอกเบี้ยนโยบายที่ 0.50% ตัวเลข CPI ของไทยเดือน เม.ย. คาด +2.91% YoY ตัวเลข Service PMI ของยูโรโซน เดือน เม.ย. คาดทรงตัว MoM ที่ 50.3 จุด ตัวเลขการจ้างงานภาคเอกชนเดือน เม.ย. โดย ADP คาด +57% MoM เป็น 8.1 แสนตำแหน่ง ตัวเลข Non-manufacturing PMI ของสหรัฐฯ เดือน เม.ย. คาด +1% MoM เป็น 64.3 จุด และปริมาณสำรองน้ำมันดิบรายสัปดาห์ของสหรัฐฯ คาด -2.19 ล้านบาร์เรล วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทยเดือน เม.ย. ตัวเลข Caixin Service PMI ของจีน เดือน เม.ย. และตัวเลขการขอสวัสดิการว่างงานของสหรัฐฯ รายสัปดาห์ คาด +5.4 แสนตำแหน่ง วันศุกร์ ติดตาม ตัวเลขการส่งออก และนำเข้าของจีนเดือน เม.ย. คาด +35.5% YoY และ +23.3% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน เม.ย. คาด +9.88 แสนตำแหน่ง ขณะที่คาดว่าอัตราการว่างงานของสหรัฐฯ เดือน เม.ย. อยู่ที่ 5.8% ลดลงจากระดับ 6.0% ในเดือน มี.ค.